Harvard Business Review: 'Ukinite penzionere!' (28/5/04) - 2004-05-27
Umirovljenim stručnjacima treba omogući tzv flex-time - da rade pola godine, a da pola godine provedu kao “klasični penzioneri”
Kao i u drugim zemljama Zapada, u Americi je stanovništvo sve starije. U doglednoj se budućnosti zbog toga može predvidjeti nestašica radne snage. Jedno od rješenja za taj problem glasi – ukinuti kategoriju penzionera! Prijedlog se nekima sigurno neće svidjeti, nekima vjerojatno i hoće! Iznesen je u prestižnom znanstvenom časopisu , koji se bavi problematikom upravljanja u gospodarstvu. Autori upozoravaju da se vrlo brojna generacija takozvanih baby-boomera, ljudi rođenih između 1946 i 1964, polako približava mirovini, ako već nije u njoj. Za nekoliko desetljeća, više će biti penzionera nego zaposlenih, jer stopa nataliteta opada. A useljenici u Ameriku – iako među njima ima vrlo obrazovanih – ipak su većinom ljudi s niskim kvalifikacijama. Gdje pronaći visokokvalificirane zaposlenike, kad mnogi Amerikanci danas odlaze u mirovinu već s 55 ili 60 godina? – pitaju se autori članka. Među penzionerima! - koji žive sve duže, a mnogi se čak i žale da im je “dosadno stalno igrati golf i sunčati se pored bazena, u nekom staračkom domu na Floridi”, piše u . Predlaže se da se mnogim umirovljenim liječnicima, učiteljima, medicinskim sestrama, menadžerima, kompjuterskim programerima omogući takozvani flex-time - da recimo rade pola godine, a da pola godine provedu kao “klasični penzioneri.” Odlaganje odlaska u mirovinu i inače je trend za milijune Amerikance – i to iz nužde. Naime mnoge su tvrtke “skresale” svoje penzione fondove kao i zdravstveno osiguranje za bivše uposlenike – i mirovinske beneficije iz privatnog penzionog fonda možda više i nisu tako izdašne. Milijuni Amerikanaca zbog toga ostaju na radnom mjestu – ili traže novo - i nakon 65, odnosno 60. godine, kada Amerikanci, odnosno Amerikanke imaju pravo na zajamčenu državnu mirovinu.